Ilehity miteniteny foana! Hoy izy, niantsambotra tahaka ny nanitsaka bibilava. Ny hahabanky ahy angaha no tadiavin’ialahy? 70 alatsinainy 01 septambra 1969; iv lah 3998 tsy izaho no mangidihidy haotraorina, hoy aho. Ianao no nitady hevitra tamiko fa tsy izaho no nangataka hiresaka taminao, ka rahefa tsy mety hatoro ianao, dia anao ny anao. Nianjona aho dia lasa nandeha andraso aloha lehiroa fa mety hisy zavatra azo hifanamboarana, hoy izy. Tsy novaliako intsony ny teniny fa nandeha niverina nankeny amin’ilay mpivarotra dite aho. Ireo olona mantsy samy mbola teo fa te-hahita zavatra. Ary tamy nanantona koa rainijery araka ny nitetehako azy ka ahoana ny hevitr’ialahy? Hoy izy ireo ianareo rey olona, hoy aho tamin’ny manodidina, ireo ianareo hieritreritra ny amin’ingahy rainijery fa izaho dia tsy hitako izay hatao. Milaza fa azon’aretina izy ka samy tadiaviny hivavahana na andriamanitra any am-piangonana na ny vazimba any antenantenan-kavoana. Izaho no anontaniany na omby firy na firy no tokony ho vonoiny ho an’i vazimba ary na ohatrinona no rakitra tokony harotsany any am-piangonana, hahafahan’ny aretiny. Ianareo no aoka hieritreritra na mety na tsia izany hoe sady handohalika amin’ny atsy no hiankohoka amin’ny aroa. Ianareo no aoka hieritreritra raha toa ka vitan’ny latsa-drakitra na famonoana omby fotsiny, fa tsy mba liana dokotera sy fanafody ny aretina. Nianina fotsiny tsy nahateny rainijery nahare ny namadihako ny resaka. Ny olona nihomehimehy sy nifampibitsibitsika. Ary izaho kosa nilanja loha, naka ny lalana nody. Reko taty aoriana, fa efa lasa lavidavitra, hono aho vao nahaloa-peo rainijery ka nisafoaka tahaka ny alika masiaka, ary nihiaka fa laingan’i jaonary daholo izay nolazainy teo ny olona anefa na tsy nino tanteraka izay nolazaiko aza dia nisalasala, satria nampieritreritra azy ny nahita an-drainijery. Ary izay ihany dia efa nahafinaritra ahy, fa sitrany ahay nahazo kely tamin’izay tokony ho azy aloha rainijery malaza. Hafa noho izany kosa no niseho tamin’ilay mpitondra aotomobilina hariva efa maty masoandro izy no tonga teny amiko, raha teo am-pampidirana ny akoho amam-borona indrindra aho niady mafy ny saiko, hoy izy, vao nahatapa-kevitra ny hankety aminao aho. Nampirisika ahy rahateo balesa ka dia izaho izao tonga ety aminao izao. Tsy nampidiriko tato an-trano akory izy fa tetsy an-tokotany ihany no noresahako raha ny mbola hividy toaka ho ahy no anton-dianao, hoy aho, dia tsy misy ilana azy satria efa nahita toeran-kafa hividianana aho. Fa na narianao aza dia nahita lalana hafa ihany. 71 -talata 02 septambra 1969, iv lah 3999 raha tsy tianao intsony moa ny hifangata-draharaha amiko ka hatao ahoana! Ary tsy izany koa ny anton-diako fa zavatra hafa lazao ary fa aza be safary, hoy aho. Tsy handany fotoana aminao eto aho fa ny andro efa ho alina. Tsaroako tsara mantsy ny nialany tamiko raha mba nasaiko nilaza izay reny sy hitany teo anatrehan’ny sefo kantao izy, ary vao maika nahasosotra ahy ny nijery azy ho niseho ho naka mora fanazavana tsotra ihany no nalehako ety, hoy izy, dia izao ataoko fa ampy ny valifaty nataonao tamiko noho ny zavatra nataoko tsy araka ny sitraponao ianao ity ve mamo, rangahy ity, hoy aho. Valifaty inona no nataoko taminao, ary izaho angaha mahalala izay nataonao tany no izaho no itondranao fanazavana.